बाबुल सुप्रियो का दावा, पुलिस के सहारे ममता बनर्जी पश्चिम बंगाल में फैला रही हैं हिंसा | Babul Supriyo says CM mamata banerjee herself is provoking violence in West Bengal - Hindi Oneindia
| Published: Tuesday, June 11, 2019, 22:16 [IST]
नई दिल्ली। लोकसभा चुनावों के बाद भी बंगाल में आए दिन हिंसा देखने को मिल रही है। इस दौरान सत्तारूढ टीएमसी और बीजेपी टकराव लगातार बढ़ता चला जा रहा है। केंद्रीय मंत्री बाबुल सुप्रीयो ने पश्चिम बंगाल बीजेपी कार्यकर्ताओं की मौत के लिए मुख्यमंत्री ममता बनर्जी को जिम्मेदार ठहराया है। बाबुल सुप्रियो ने आरोप लगाया कि, राज्य में मुख्यमंत्री ममता बनर्जी खुद हिंसा फैलाने का काम कर रही है। इससे पहले बंगाल बीजेपी के नेता मुकुल रॉय ने राज्य के मौजूदा हालातों को लेकर गृहमंत्री अमित शाह को पत्र लिखा है।
मंगलवार को केंद्रीय मंत्री बाबुल सुप्रियो ने पश्चिम बंगाल में बीजेपी कार्यकर्ताओं की हत्या के मामले पर कहा कि, सीएम खुद ही राज्य में हिंसा के लिए लोगों को उकसा रही हैं। उन्होंने इस काम में अपने पार्टी कार्यकर्ताओं और पुलिस को लगा रखा है। कहा है कि हैरान करने वाले तथ्य सामने आए हैं कि बंगाल हिंसा के आरोपियों के तार रोहिंग्याओं से जुड़े हैं। ऐसे में टीएमसी सरकार को सत्ता में रहने में नैतिक अधिकार नहीं है।
वहीं पश्चिम बंगाल में बढ़ती राजनीतिक हिंसा को देखते हुए बीजेपी नेता मुकुल रॉय ने कहा है कि राज्य मशीनरी का पूरी तरह से फेल हो चुकी है और अगर स्थिति को नियंत्रित करने के लिए तत्काल कदम नहीं उठाए गए तो राज्य की स्थिति हाथ से निकल जाएगा। बता दें कि मुकुल राय ने यह बात गृह मंत्री अमित शाह को लिखी चिट्टी में कहा है। उन्होंने लिखा कि, पूरे राज्य भर में अराजकता और अव्यवस्था का माहौल पनपा हुआ है। चिट्ठी में उन्होंने आरोप लगाया, बंगाल में हिंसा की सभी घटनाएं टीएमसी के कैडरों द्वारा अंजाम दी गईं, जिसमें माननीय सीएम ममता बनर्जी के निर्देश पर प्रशासन ने भी मदद की।
वहीं, मुख्यमंत्री ममता बनर्जी ने बंगाल में फैले हिंसा के लिए बीजेपी को जिम्मेदार ठहराया है। ममता ने मंगलवार को दावा किया कि राज्य में चुनाव बाद हिंसा में उनकी पार्टी के आठ लोग मारे गए हैं। उन्होंने राज्यपाल केसरीनाथ त्रिपाठी पर मृतकों की संख्या गलत बताने का आरोप लगाया। ममता बनर्जी ने दावा किया कि 10 मारे गए लोगों में से आठ उनकी पार्टी तृणमूल कांग्रेस से हैं, जबकि दो भाजपा से हैं। गौरतलब है कि नॉर्थ 24 परगना के संदेशखली इलाके में शनिवार को झंडा खोलने को लेकर टीएमसी और बीजेपी समर्थक भिड़ गए थे, जिसमे 4 लोगों के मारे जाने की खबर थी।
वायु चक्रवात: तूफान से बचने के लिए 10 चीनी जहाजों ने ली भारत में शरण
केंद्रीय मंत्री बाबुल सुप्रियो पर फिर हुआ हमला, वीडियो डाल बताई पूरी कहानी
पोलिंग एजेंट को धमकाने का मामला, चुनाव आयोग का बाबुल सुप्रियो पर एफआईआर का आदेश
लोकसभा चुनाव 2019: आसनसोल हिंसा पर मुनमुन सेन बोलीं- चाय देर से मिली इसलिए लेट जागी, मुझे कुछ नहीं पता
पश्चिम बंगाल: आसनसोल में वोटिंग के दौरान झड़प, बाबुल सुप्रियो की कार में तोड़फोड़
babul supriyo bjp mamata banerjee west bengal violence tmc बाबुल सुप्रियो बीजेपी ममता बनर्जी पश्चिम बंगाल हिंसा टीएमसी
Babul Supriyo says CM mamata banerjee herself is provoking violence in West Bengal
Story first published: Tuesday, June 11, 2019, 22:16 [IST]